Source: http://hvgorac.hu/news_feed?page=204
Timestamp: 2019-01-19 17:02:43
Document Index: 11485253

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A Kiss László-ügy adatvédelmi vonatkozásaira figyelmeztet Péterfalvi Attila
A tagállami szinten elutasított menedékjogi kérelmek uniós szintű felülbírálásának lehetőségét illetően az igazságügyi miniszter úgy értékelte: a menedékjogi kérdések nem tartoznak kizárólag az uniós szervek hatáskörébe, hanem osztott hatáskörről van szó. Aláhúzta: az uniós tagállamoktól „nem vonható el az a joguk, hogy a kérelmeket nemzeti szinten bírálják el”. Az érvényben lévő uniós szerződések értelmében „nem adtuk át a szabadság, a biztonság és a jog térségébe vonatkozó kompetenciákat” – szögezte le Trócsányi.
Egyetértés van arról, hogy szükséges az alaptörvény módosítása
Egyetértettek a pártok a pénteki egyeztetésen, hogy szükséges az alaptörvény módosítása a terrorellenes intézkedések keretében - jelentette ki a megbeszélés után tartott budapesti sajtótájékoztatóján a honvédelmi miniszter. A honvédelmi miniszter elmondta: továbbra is vita van arról, hogy a terrorveszélyhelyzet új különleges jogrendi elemként kerüljön az alaptörvénybe, vagy valamelyik meglévő különleges jogrendi elemet egészítsék ki. A kormány a terrorveszélyhelyzetet önálló jogrendi elemként rögzítené, de Simicskó István közlése szerint más megoldásra is nyitott.
Négynapos üléssel folytatja munkáját az Országgyűlés a következő két hétben. A képviselők szerdán kezdhetik tárgyalni az igazságügyi miniszter népszavazási törvény módosításáról szóló javaslatát, amely egyebek mellett lehetővé tenné a párhuzamos aláírásgyűjtést az azonos témájú kérdésekben. A keddi szavazásokon összesen öt indítványt hagyhat jóvá a Ház, köztük például a szövetkezeti és szociális tárgyú törvények legutóbb benyújtott módosításait. A határozathozatalokat követően további hat javaslatról kezdődhet általános vita, így egyebek mellett a kormány bürokráciacsökkentési programjának újabb lépéséről, valamint vízgazdálkodási és egészségügyi törvénymódosításokról.
Visszaszólt Ibolyának a Fővárosi Törvényszék
A Fővárosi Törvényszék visszautasította Ibolya Tibor fővárosi főügyésznek a Quaestor-ügyben a bíróság és az eljáró bíró tekintélyét szerinte sértő kijelentéseit, rámutatva a főügyészség "szakmailag téves" álláspontjára. A törvényszék közleménye a Quaestor-ügyben az elmúlt napokban a vádhatóság és a bíróság között kibontakozott sajtópolémia ügyében úgy fogalmaz: Ibolya Tibor "példátlan módon már nem először a sajtón keresztül támadja a Fővárosi Törvényszéket. A bíróság megengedhetetlennek tartja és a leghatározottabban visszautasítja, hogy a Fővárosi Főügyész a nyilvánosság előtt tesz olyan kijelentéseket, illetve enged sejtetni olyan álláspontot, amely nem csupán nélkülözi a ténybeli és szakmai alapokat, hanem az eljáró bírói tanács elnökének +gyorsolvasási képességére+ és tárgyalási leterheltségére vonatkozóan tett személyeskedő megjegyzéseivel a Fővárosi Törvényszék, valamint az eljáró bíró tekintélyét is sérti."
Több jelentős ponton változott az alaptörvény-módosítás tervezete a Magyar Idők csütörtöki számában megjelent információ szerint, a módosítással párhuzamosan pedig a honvédelmi tárca a terrorfenyegetés miatt kezdeményezni fogja a kabinetnél a nemzeti biztonsági stratégia és a nemzeti katonai stratégia átdolgozását. Az eredetileg javasolt 60 napról 30 napra csökkentették a terrorveszélyhelyzet elrendelésének idejét, amely alatt különleges jogrendet vezetnek be, a parlament folyamatos tájékoztatása mellett. Emellett a jelenlegi jogszabályok által a különleges jogrendi helyzetekben (rendkívüli állapot, szükségállapot, veszélyhelyzet, megelőző védelmi helyzet és váratlan fegyveres támadás) lehetővé tett 30 jogkorlátozó intézkedésből hatot kivettek a javaslatból.
Magántitoksértés történhetett Kiss László ügyében
Kiss László a Nemzeti Adatvédelmi és Információszabadság Hatósághoz fordult a róla megjelent információk kapcsán. A testület még nem döntött arról, hogy milyen típusú vizsgálat indul az úszókapitány ügyében, a döntés a hét második felében születhet meg. Az Origo által megkérdezett jogász szerint akár büntetőjogi eljárás is indulhat az ügyben. A tényekről, a bírósági döntésről joga van beszámolni a sajtónak, főleg, ha a korabeli sajtótudósításokat idézik fel, de az egyes ügyek részletei, amelyek korábban nem kaptak nyilvánosságot, már bűnügyi adatnak minősülnek. Ezeket az adatokat úgy kell kezelni, mint a személyes adatokat, vagyis az érintett tudta és beleegyezése nélkül nem lehet nyilvánosságra hozni.
Ítélet született a magyar bundaügyben
Hét vádlott kapott felfüggesztett börtönbüntetést abban a labdarúgó-fogadási csalási ügyben, amelyben csütörtökön hirdettek ítéletet a Fővárosi Törvényszéken. A 2009-ben indult nyomozás eredményeként ebben az ügyben tizenkét vádpontot állítottak össze, mindegyiket egy-egy bundagyanús mérkőzéshez kapcsolódóan. A feltételezés szerint a vádlottak ezeknek a találkozóknak az eredményét manipulálták jogellenesen, vagy segédkeztek ebben. A Központi Nyomozó Főügyészség képviselője februári vádbeszédében öt vádlottra is letöltendő börtönbüntetés kiszabását kérte a K. Zoltán és huszonkét társa ellen gazdálkodó szervezet dolgozójának kötelessége megszegésére irányuló vesztegetés bűntette miatt zajló úgynevezett bundaügyben. Az ügyész az MTI kérdésére elárulta, az ügyészség mind a 23 vádlott esetében súlyosbításért fellebbezett, az első-, a másod-, a harmad-, a negyed- és a nyolcadrendű vádlott esetében letöltendő szabadságvesztés kiszabását kérte. Elmondása szerint az elítélt 18 vádlott közül csak a negyedrendű vette tudomásul az ítéletet, a többi enyhítésért fellebbezett.
Követ el szerzői jogsértést az etikus hacker? 3. rész
Cikksorozatunk befejező részében arra keressük a választ, hogy vajon jogosult-e az etikus hacker a megbízója által használt szoftverek működését a szoftver alapját képező elv vagy elgondolás megismerése céljából tanulmányozni, megfigyelni?
Az eredeti, márciusi határidőnél hosszabb ideig, április 28-ig kezdeményezhetik a román Astra biztosítóval szembeni káruk rendezését a magyar ügyfelek a román pénzügyi felügyeletnél - nyilatkozta Szabó József, az MNB Pénzügyi Fogyasztóvédelmi Központjának igazgatója. A román bíróság április 28-ra halasztotta az Astra Biztosító felszámolásáról szóló jogerős döntés meghozatalát. A román pénzügyi felügyelet (ASF) eközben úgy döntött, hogy a károsultak március után is, egészen a felszámolás jogerőre emelkedéséig kezdeményezhetik a román felügyelet mellett működő garanciaalapnál káraktájuk megnyitását. Ez azt jelenti, hogy - amennyiben ezt eddig esetleg még nem tették meg - az érintett magyar károsultaknak még továbbra is lehetőségük van a kárrendezés megindítását szolgáló kérelmük és kárbejelentő lapjuk beadására.
Péterfalvi: jelentősen nőtt az adatvédelmi ügyek száma
Hazugnak nevezték a megkínzott gyerekeket a szakértők
Eltérően ítélték meg a szakértői véleményeket első és másodfokon a szigetszentmiklósi gyermekbántalmazási ügyben. Abban nincs egyetértés a pszichológusok és a bírák között, hogy az éheztetés és kínzás mellett történt-e szexuális erőszak is. A Fővárosi Ítélőtábla másodfokon eljáró tanácselnök bírája úgy ítélte meg, hogy a korábbi bíró egy sor eljárási hibát vétett, ezért új eljárást rendelt el az ügyben. Ez nem az első ügy, amely után arról kell beszélni, hogy nincs minden rendben az igazságügyi szakértők, különösen a gyerekpszichológusok tevékenységét szabályozó jogszabályokkal. A főügyész szerint az ügyben megbízott szakértők nem voltak kifejezetten gyerekpszichológusok, de az ügyészség szerint nem is írja elő semmi, hogy ez kötelező lenne.
Jogtörténeti ítélet Somogyban: javítóba küldték a gyerek rablót
Jogtörténeti jelentőségű verdikt született kedden a kaposvári bíróságon: a grémium bűnösnek mondott ki és három év javítóintézeti nevelésre ítélt egy ma már fiatalkorú, de a bűncselekmény elkövetésekor még gyermekkorú vádlottat, akinek bíróság elé állítását a 2013 júliusában életbe lépett új Büntető Törvénykönyv tette lehetővé.
Fenntartja korábbi álláspontját a Quaestor-ügyben a Fővárosi Törvényszék: továbbra is hiányosnak tartja a vádat, ezért hiánypótlást vár a Fővárosi Főügyészségtől - közölte a törvényszék szóvivője. Póta Péter azt mondta, hogy tudomásul veszik Ibolya Tibor fővárosi főügyész jogi véleményét, ugyanakkor nem változtatnak a sajátjukon, és hatvan napot adnak a főügyészségnek a hiánypótlásra.
Németh Lászlóné, a Miniszterelnökség nemzeti pénzügyi szolgáltatásokért és postaügyekért felelős államtitkára hangsúlyozta: a postatörvény módosításának egyik célja, hogy a Magyar Posta feladatát pénzintézeti partnerek bevonásával láthassa el olyan településeken, ahol a postafiókok kihasználtsága kritikusan alacsony. Ezzel a lépéssel az állami vállalat milliárdos nagyságrendű költséget takarítana meg, az ügyfélkiszolgálás színvonala biztosított lenne ezeken a településeken is.
A kormány törvényjavaslatot terjesztett be az Országgyűlésnek az uniós pályázatok értékelési keretrendszeréről, ezen belül az állami projektértékelői jogviszonyról - tették közzé kedden az Országgyűlés honlapján. A törvényjavaslat általános indoklása szerint a kormány egy olyan újjászervezett értékelési keretrendszerre tesz javaslatot, amely garantálja, hogy az értékelés kizárólagosan szakpolitikai szempontok alapján történjen, továbbá biztosítja a bármely külső, piaci szereplő érdekeitől való függetlenséget, a fokozott objektivitást és az átláthatóságot.
Változnak a könyvvizsgálókra vonatkozó szabályok
Változnak a függetlenségre, a könyvvizsgálókra, a könyvvizsgáló cégek belső szervezetére vonatkozó előírások a nemzetgazdasági miniszter által a parlamentnek kedden benyújtott törvényjavaslat szerint, amely a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény és egyes pénzügyi tárgyú törvények módosításáról szól. A Varga Mihály által jegyzett módosító jogszabályt a parlament a honlapján tette közzé. E szerint a módosítást részben az indokolta, hogy 2014. április 16-án az Európai Parlament és Tanács elfogadta az éves és összevont (konszolidált) éves beszámolók jog szerinti könyvvizsgálatáról szóló 2006. évi uniós irányelv módosításáról szóló új EU-s irányelvet. Alkalmazásával a változások a közérdeklődésre számot tartó gazdálkodónál jogszabályi kötelezettségen alapuló könyvvizsgálói tevékenységet ellátó kamarai tag könyvvizsgálókat, könyvvizsgáló cégeket érinti.
A bírósági reformok működnek, jelentős sikereket könyvelhet el a magyar bírósági rendszer, amelyben tavaly 30 ezerrel több ügyet bíráltak el, mint amennyi érkezett - mondta az Országos Bírósági Hivatal (OBH) elnöke kedden Zalaegerszegen, a megyei összbírói értekezletet megelőző sajtótájékoztatón. Handó Tünde kitért arra is, hogy a szolgáltató bíróságok megteremtése érdekében folyamatosan javulnak az ügyfelek és a bírók elektronikus ügyintézésének, munkájának feltételei. Már 2014 óta lehetőség van például a keresetek elektronikus beadására, 2016. július 1-jétől pedig már képesek lesznek a legtöbb, legkomolyabb polgári ügyben az elektronikus keresetlevelek fogadására. Egy kérdés kapcsán az OBH elnöke beszélt arról is: a bírósági szervezeten belül vannak területek, ahol összevonással racionalizálni lehetne a tevékenységet, de vannak olyanok is, ahol szükséges lenne, hogy a bíróság "közelebb kerüljön az emberekhez". A parlamentnek kell arról döntenie, hogy ez hol történhet meg, addig panaszirodák, ügyfélszolgálatok segítségével igyekeznek az ügyfeleket kiszolgálni a kormányhivatalokkal és az Igazságügyi Hivatallal együttműködésben, vagy új járásbíróságokat alakítanak ki, mint az most Szigetszentmiklóson is történik.
El kell halasztani az európai elfogatóparancs végrehajtását, amennyiben fennáll a valós veszélye annak, hogy az átadást kérelmező uniós tagállamban az érintett személy embertelen vagy megalázó bánásmódban részesülne fogva tartása során – mondta ki keddi ítéletében az Európai Unió Bírósága. Az ügy előzménye, hogy egy magyar, illetve egy román bíróság európai elfogatóparancsot adott ki egy-egy személy ellen, akiket végül Németországban találtak meg. A brémai felsőbíróság ezen elfogatóparancsok végrehajtásának kérdését vizsgálva megállapította, hogy azok a fogvatartási körülmények, amelyeknek Aranyosi P. a magyar, illetve R. Caldararu a román börtönökben esetlegesen ki lenne téve, sértik az alapvető jogokat, közelebbről az Európai Unió Alapjogi Chartájának az embertelen vagy megalázó büntetéseket és bánásmódot tiltó rendelkezését. A törvényszék arra hivatkozott, hogy az Emberi Jogok Európai Bírósága korábban kimondta: Magyarország és Románia megsértette az alapvető jogokat a büntetés-végrehajtási intézeteiket jellemző túlzsúfoltság miatt.
Tételek: 4061 - 4080 / 5336 (267 oldal)